ועדת הכלכלה, כנסת 16, פרוטוקול מספר 345, 2005-01-10 11:00

שלום שמחון: הדיון בנושא עתידה של חברת ארקיע ועובדיה נקבע לפני קצת למעלה מחודש.

שלום שמחון: אנחנו התחייבנו לקיים דיון נוסף בתחילת ינואר.

שלום שמחון: לשמחתי, בגלל העיכובים בהרכבת הממשלה, אנחנו יכולים לעמוד במחויבות הזאת.

שלום שמחון: ביקשתי מהממונה להופיע, אבל הוא ביקש לא להופיע בגלל ההליכים שמתנהלים כרגע בבית המשפט.

שלום שמחון: אני אקריא מה הוא כתב לי.

שלום שמחון: "הנדון: דיון בנושא מצבה של חברת ארקיע.

שלום שמחון: לקראת הדיון הצפוי למחר אבקש להעמידך על מספר עובדות והתפתחויות הנוגעות לנושא שבנידון.

שלום שמחון: לפי בקשתי, ובשל טענת חוסר הוודאות שנטענה לגבי עתידם של עובדי ארקיע, פירסמה קבוצת כנפיים לפני זמן קצר מכרז למכירת מכלול הפעילות התעופתית של ארקיע, הכוללת גם כזכור חברות הפעילות בתחומים אחרים כגון סיטונאות סחר (איסתא), ביטול ואחסון מטענים (ממ"ן) ועוד.

שלום שמחון: מאחר והמכרז במכירת הפעילות התעופתית מצוי בעיצומו, ומאחר והובעה התעניינות משמעותית ברכישת הפעילות זמן קצר לאחר פתיחת חדרי המידע, אינני סבור כי יש מקום לנוכחותי בדיון על עתיד החברה, בפרט כך כאשר ברור כי העתיד צפוי להתברר בין היתר בתוצאות המכרז עצמו וחוששני שהדיון כמו גם ההמולה סביב הנושא כולו עלולה להזיק לעניין עצמו.

שלום שמחון: מהטעם הזה ביקשתיך לאפשר את היעדרותי מהדיון.

שלום שמחון: אני שמח כי נעתרת לה.

שלום שמחון: בינתיים הגישה חברת אל- על ערר על החלטת רישוי המיזוג בתנאים.

שלום שמחון: במסגרת הערר שהגישה חברת אל-על היא ביקשה את ביטול התנאים ובכלל זה את חובת מכירת הפעילות התעופתית.

שלום שמחון: בדיון שהתקיים בבית הדין להגבלים עסקיים ב- 6.1.2005, לא הסכמתי להשהות את תנאי המיזוג לעניין מכירת הפעילות התקופתית, ועל פי החלטת בית הדין באותו מועד עומד תנאי זה בעינו.

שלום שמחון: למען שלמות התמונה, אציין כי הסכמתי להשהות שני תנאים אחרים בהחלטת המיזוג שאינם נוגעים כלל לחיוב המכירה לתקופה של 6 שבועות".

שלום שמחון: התקבל גם מכתב מנציגות העובדים של ישראייר, שהציע לשנות את שם הדיון מגורל עובדי ישראייר וארקיע לגורל משק התעופה האזרחית בישראל.

שלום שמחון: היתה לי התחייבות אחת לאיזי בורוביץ לקיים דיון בוועדה על תעשיית התעופה האזרחית בישראל.

שלום שמחון: לא הספקתי.

שלום שמחון: איתן ליאל, יושב-ראש נציגות העובדים, כותב שאישור מיזוג ארקיע לאל-על מהווה גזר דין מוות לישראייר ומותיר אותם אבודים ללא פרנסה.

אורן פלטר: האם אנו, עובדי חברת ארקיע, נאבד בקרוב את מקור פרנסתנו?

אורן פלטר: זאת השאלה שריחפה בחלל חדר זה בדיון הקודם בענייננו ועדיין נותרה ללא מענה.

אורן פלטר: ועדת הכלכלה סיכמה את הדיון הנ"ל בכך שהיא ביקשה מהממונה על ההגבלים העסקיים כי יובטח המשך קיומה של חברת ארקיע.

אורן פלטר: שר התחבורה, מר שטרית, אמר בדיון בנושא אחר שנערך כאן מיד לאחר הדיון בענייננו: "מוכרחים לקחת בחשבון ש800 משפחות יכולות להיזרק לרחוב, משפחות הטייסים ומטה.

אורן פלטר: ערך לא פחות חשוב הוא שלא מאבדים מקומות עבודה בארץ וזה מול אינטרסים אחרים של תחרות".

אורן פלטר: למרות הנאמר, ולמרות ההסכמה הגורפת מצד גורמים שונים לגבי היותנו, החשש הכבד באשר לעתידנו פוגע בנו ובמשפחותינו.

אורן פלטר: בתאריך 21.12.2004 פירסמה חברת כנפיים, בהתאם להוראות הממונה, מכרז שבו פורטה כל הפעילות התעופתית, למעט חברת הליסינג של חברת ארקיע.

אורן פלטר: על-מנת לבסס את חששנו הגובר מהתעקשות הממונה למכירת ארקיע בכל מחיר, אנו מוצאים לנכון להביא מספר ציטוטים מפיו של מר שטרום שנאמרו במעמד מכובד זה בדיוננו הקודם: "מבחינתי, אני פחות ופחות מעונין במחיר מינימום כדי שתהיה מכירה.

אורן פלטר: יהיה איזה שהוא מחיר (שטרום בתשובה לשאלתו של חבר הכנסת ארדן "האם יש מחיר מינימום").

אורן פלטר: אף אחד לא אמר בכל מחיר.

אורן פלטר: אני אמרתי שנגיע לצומת, נשקול אלטרנטיבות.

אורן פלטר: אני מציע לתת לדברים לעשות את מהלכם ולגרום לאותו מצב של ודאות (שטרום בתשובה לשאלתה של חברת הכנסת גמליאל "האם זה יהיה בכל מחיר").

אורן פלטר: לעומת זאת, בראיון לy-net מתאריך ה7.1.2005 אמר שטרום, בתשובה לשאלה "מה יקרה אם לא יימצא קונה": "אין לנו שום כוונה לאפשר לארקיע להתמזג עם אל- על.

אורן פלטר: אם הבעלים לא ימצא קונה, נפנה לבית המשפט שיוציא אותה למכירה פומבית".

אורן פלטר: ובכן, אנחנו למדים שמר שטרום מקדים את המאוחר וכבר מצא אלטרנטיבה, וכידוע, במכירה פומבית מחיר קובע זוכה.

אורן פלטר: ולכן, מבחינתנו, מכירה פומבית משמעותה חיסול ארקיע.

אורן פלטר: אנחנו חוששים מפני תרחיש אימים אשר בו הקונה היחידי שיימצא, אשר יודע היטב כי הוא קונה חברה אשר לא רק מפסידה כספים בשנים האחרונות אלא גם חברה ללא קווי תעופה, יפסיק את הפעילות התעופתית של ארקיע מיד עם קנייתה.

אורן פלטר: אותו קונה ימכור מיד את נכסי החברה, על-מנת ליצור רווח קל ומהיר.

אורן פלטר: התרחיש הזה הוצג על ידנו בפני הממונה, אשר השיב לנו שאין ביכולתו להגן עלינו בפניו.

אורן פלטר: אי לכך, עם פרסום המכרז, נאלצנו להיכנס למו"מ מול כנפיים על רכישת החברה על ידנו, העובדים.

אורן פלטר: אנו נעשה כל שביכולתנו - הדלה אומנם - על מנת להציל את עצמנו מפני אובדן ולפרנס בכבוד את 800 משפחותינו.

אורן פלטר: מר שטרום טען בדיון הקודם כי אינו רואה סיבה לדחות את מועד מכירת ארקיע, זאת למרות שהבאנו בפניכם את הטיעונים הבאים: 1.

אורן פלטר: הממשלה קבעה, במחטף קלאסי, כי לאל- על תהיה, גם לאחר שתעבור לשיטה פרטית, בלעדיות על קווי התעופה הסדירים העיקרים.

אורן פלטר: 2.

אורן פלטר: בעתירה שהוגשה על ידי ארקיע וישראייר, קבע בג"ץ כי המדינה.

אורן פלטר: . 3.

אורן פלטר: אישור הממונה, להוציא את מגזר הליסינג מארקיע, גוזר עליה בפועל דיון מוות – שהרי רווחי מגזר הליסינג הם אלו המאפשרים את המשך ספיגת ההפסדים מהפעילות התעופתית בשנים האחרונות.

אורן פלטר: האם טיעונים אלו אינם נהירים לכל בר- דעת ומצדיקים את הדחייה אותה ביקשנו – שהרי ארקיע איננה רווחית למבקש לרכוש אותה ללא אותם קווים, כמו גם ללא מגזר הליסינג.

אורן פלטר: הממונה טוען בלהט כי הוא נלחם למען הציבור.

אורן פלטר: ומנגד, מר יוסי פתאל, מנכ"ל התאחדות סוכני הנסיעות, המייצג אובייקטיבית את האינטרסים של לקוחותיו, קרי: הציבור, אמר בדיוננו הקודם: "מדברים פה על תחרות, כאילו שהתחרות היא בין חברת אל- על לארקיע וישראייר.

אורן פלטר: גם אם כל 17% התאגדו ביחד, הם עדיין לא יוצרים איזו שהיא בעיה תחרותית לסחר הזר שמשתולל בחוץ.

אורן פלטר: בנוסף לכך אנחנו מבקשים לידע אתכם שחברת כנפיים ומנכ"ל ארקיע הסכימו להתחייב בכתב בפנינו ובפני הממונה כי ימשיכו להפעיל את ארקיע בתחום התעופה לפחות 5 שנים ללא פיטורי עובדים וללא פגיעה בשכר.

אורן פלטר: באחד מהדיונים שקיימנו בינינו ביקש הממונה ,לאחר שטען באוזנינו כי הוא דואג גם לאינטרסים שלנו, העובדים, שנראה לו התחייבות כזו בכתב.

אורן פלטר: על פי דרישותיו, לאחר שהבאנו בפניו למשרדו את מר בורוביץ על מנת לנסח התחייבות כרצונו, חזר בו מר שטרום מכוונותיו והתכחש לכל יוזמה כזאת מצידו.

אורן פלטר: לאור כל זאת אנו מבקשים: 1.

אורן פלטר: תמחור הוגן - אסור להגיע למצב בו הממונה מאפשר מכירת החברה בכל מחיר, בה בשעה שהמחיר יאפשר לקונה למכור את נכסי החברה ולעשות רווח קל 2.

אורן פלטר: באם יימצא קונה לחברה – התחייבות ל-5 שנים בהן ישמרו זכויות העובדים: לא יהיו פיטורי עובדים, לא יפגעו תנאי עבודתנו ולא יפגע שכרנו (להדגיש שוב – המנכ"ל הנוכחי מוכן להתחייב על כך אל מול הממונה אשר כאמור חזר בו בשעתו מהצעה זו).

אורן פלטר: לידעתכם: השמירה על זכויותנו אינה מעוגנת כלל במכרז אשר פורסם.

אורן פלטר: אם לא יימצא קונה לחברה וגם אנו, העובדים, לא נוכל לרכוש את החברה, אנחנו מבקשים מהוועדה המכובדת שתמליץ לממונה על מיזוג בין ארקיע לאל-על, או לכל הפחות על דחיית מכירת ארקיע ב-3 שנים.

אורן פלטר: לתשומת לבכם: קריאה כזאת משמעותה פגיעה מזערית ביותר, אם בכלל, בתחרות, והיא מקבלת מעמד שולי בהשוואה לפגיעה הענקית שספגה התחרות בשוק התעופה בישראל עם החלטת הממשלה לתת את כל הקווים לאל-על – החלטה שגם ועדה מכובדת זו הסכימה לה.

אורן פלטר: אנחנו תקווה שתעזרו לנו לשנות את החלטת הממונה.

אורן פלטר: עזרתכם זאת נדרשת לשם הגנה על 800 משפחות בישראל.

אורן פלטר: בשם כל עובדי החברה ומשפחותינו, אנו מודים לכם שוב על ההקשבה ותשומת הלב.

אורן פלטר: אנחנו כאן מטעם עובדי ארקיע.

אורן פלטר: זה האינטרס העיקרי שלנו.

אורן פלטר: אנחנו מאוד חוששים - זה לא סתם - מהעתיד שלנו בסיפור הזה.

אורן פלטר: אנחנו, העובדים, נמצאים באמצע בין המאבקים הגדולים של כל הגופים הגדולים אל מול הממונה.

אורן פלטר: עלינו תהיה ההשפעה הכי דרמטית.

אליעזר כהן: מר שטרום נוהג בעצמו כבעל מונופול.

אליעזר כהן: אני מצטער שהוא איננו פה, כי הייתי אומר לו בדיוק את אותו דבר.

אליעזר כהן: אני לא מבין את ההתנהגות הזאת של הממונה.

אליעזר כהן: אני קורא בעיתונים ואני לא מבין מי נגד מי.

אליעזר כהן: חברת תעופה זאת לא מכונת כביסה, זאת חברת תעופה.

אליעזר כהן: נעלבתי הבוקר כאשר קראתי את העיתון.

שלום שמחון: אני מניח שמה ששטרום התכוון זה שתהיה תחרות בשוק התעופה במדינת ישראל.

שלום שמחון: אני מניח שאם חברת ארקיע תתמזג עם אל-על היא תהיה חברה אחת גדולה.

אליעזר כהן: אני חושב שלא לאל-על ולא לארקיע יצא נזק מזה.

אליעזר כהן: אני מכיר את כל החברות.

אליעזר כהן: אני יודע מה יקרה לישראייר אם ארקיע תתמזג עם אל-על.

אליעזר כהן: אני מכיר את השוק הזה כי עבדתי בו 24 שנים.

אליעזר כהן: מדברים פה על נושא מאוד רגיש.

אליעזר כהן: אי אפשר לפתור את הבעיות בכרזות בעיתונות.

אליעזר כהן: יש שני שרים שממונים וזה תפקידם, האחד זה שר התחבורה, השני זה שר האוצר.

אליעזר כהן: אני מציע שישבו וידברו.

אליעזר כהן: הם צריכים לדון.

אליעזר כהן: שר התחבורה ושר האוצר צריכים לתת את דעתם על סיוע לאל-על כדי לסיים את הפרטתה.

אליעזר כהן: הם צריכים לאפשר לארקיע ולישראייר להמשיך לפעול בדיוק במתכונת הקיימת, לא יותר ולא פחות.

אליעזר כהן: הם צריכים לשבת ולהחליט איך עושים את זה, כי הם השרים הממונים.

אליעזר כהן: זה לא יכול להיגמר בהכרזות של שטרום בעיתון.

אליעזר כהן: האם אתה צריך להחליט בוועדת כלכלה מה לעשות עם החבר'ה האלה?

אליעזר כהן: זה תפקידם של השרים לבוא ולהגיד שהם רוצים לעזור לארקיע, לעזור ליישראייר ולעזור לאל-על.

אליעזר כהן: התפקיד שלהם הוא לדאוג לתעופה האזרחית במדינת ישראל.

אליעזר כהן: גרמניה דואגת לללופטהנזה, צרפת דואגת לאייר-פרנס.

אליעזר כהן: כל מדינה דואגת לחברת התעופה שלה בקנאות, עד כדי כך שאני מספר אחד בעמדת המראה והם לא נותנים לי להמריא.

אליעזר כהן: כל המדינות שלהן נלחמות על חברות התעופה שלהן, רק אצלנו המצב הפוך: לשרים לא איכפת, הם לא מתעניינים, ודרור שטרום יושב פה וקוטל אותן.

אודי זוהר: אני לא חושב שאנחנו לא מגינים על התעופה האזרחית.

אליעזר כהן: הדיון הוא על ישראייר, על ארקיע ועל אל-על.

אליעזר כהן: התפקיד של שלושתם לדאוג לכל השלושה.

אליעזר כהן: אם הייתי שר האוצר או שר התחבורה, זה מה שאני הייתי עושה.

ישי גורפינקל: לכן צריך להקפיא את המצב.

גילה גמליאל: אני לא חושבת שצריך עכשיו לפתוח את הדיון לגבי אם המשרדים השונים מתפקדים או לא.

גילה גמליאל: זה לא יעזור לעובדים בארקיע.

גילה גמליאל: צריך לשים לב למה שקורה בהליכים של המכרז: האם מחייבים את מי שרוכש את החברה להמשיך את הפעילות, ומה בהקשר לעובדים שצריכים להתחייב ל-5 שנים.

ישי גורפינקל: זה לא קשור לישראייר.

גילה גמליאל: מכיוון שלטעמי אלו שתי הנקודות שהן חשובות, אז צריך לשים את הדגשים סביב זה בפנייה לממונה.

גילה גמליאל: צריכה לצאת מכאן קריאה לממונה לקחת את הדברים האלה בחשבון.

גילה גמליאל: אם הדברים האלה לא יילקחו בחשבון בהליך של המכרז, אז בעצם סתם בזבזנו את זמננו.

אליעזר כהן: אני אתמוך ב-5 שנים אם זה יגיע לידי קנייה.

גילה גמליאל: אני מציעה לקרוא לממונה לקחת בחשבון את שני הדברים האלה בתנאים למכרז.

אבשלום וילן: אני לא יודע אם כרגע זה הזמן לנהל את הדיון.

אבשלום וילן: יש פה יותר מידי נעלמים.

אבשלום וילן: את הדיון הזה היה צריך לקיים לפני הפרטת אל-על, לא עכשיו.

אבשלום וילן: אני אמרתי בוועדת כספים בדיון על הפרטת אל-על שזאת לא הפרטה של חברה קונבנציונאלית.

אבשלום וילן: במצב המיוחד במדינת ישראל תמיד למי שיחזיק את חברת התעופה הלאומית יהיה גיבוי של המדינה.

אבשלום וילן: למדינה יש תמיד מה לומר.

אבשלום וילן: צריך לזכור את זה.

אבשלום וילן: גם כאשר קווי ארקיע הפנימיים הפסידו, היא המשיכה לפעול בכל מקרה כי לא היה מי שייעשה את הקשר התעופתי הפנים-ישראלי.

אבשלום וילן: זה עניין של חלק מהמטלות שהמדינה רוצה בהן.

אבשלום וילן: אני מודה שבנושא העובדים אני לא שקט.

אבשלום וילן: אני מאוד לא אהבתי - בלשון המעטה - את הראיונות שקראתי.

אבשלום וילן: לא היתה תפארת

אבשלום וילן: כם על הראיונות האלה.

אבשלום וילן: מי שישלם בסופו של דבר את המחיר אלה העובדים.

אבשלום וילן: יכול להיות מצב ש800 עובדים ילכו הביתה.

שלום שמחון: בוא נשים לרגע בצד את עניין העובדים.

שלום שמחון: כל התהליכים האלה בסופו של דבר מיועדים לסייע לצרכן במדינת ישראל.

אבשלום וילן: שלום, אני לא יודע מה מסייע לצרכן.

אבשלום וילן: עקבתי אחרי מנכ"ל אל-על.

אבשלום וילן: במשך 3 שנים הוא הוביל את החברה יפה.

אבשלום וילן: היום ראיתי בעיתון שהוא התפטר.

אבשלום וילן: אני לא מאמין בעסקים משפחתיים, אני לא מאמין בחברי מרכז שתופסים ג'ובים, אני לא מאמין בעסקים משפחתיים של משפחה מנהלת, אני מאמין בחברות ציבוריות שמונפקות, שהמנהלים הטובים באמת מנהלים אותן, שהעובדים המוכשרים עולים למעלה.

איזי בורוביץ: אתה יכולת ב-10 ביוני 2003 לרכוש את המניות.

דוד טל: סברתי לתומי שכשיציגו בפני את האינטרסים אני אבין את התמונה, אבל לצערי אני לא מבין את התמונה.

דוד טל: אני מבין שיש בעיה לעובדי ארקיע.

דוד טל: האם על ידי כך שאני דואג לעובדי ארקיע אני לא דופק את עובדי ישראייר?

דוד טל: מה שברור הוא שאני לא יכול לקבל החלטה עד שמישהו יסביר לי את האינטרסים.

דוד טל: צריך לשים את הדברים על השולחן.

דוד טל: אם נדאג רק לאינטרסים של ארקיע, יכול להיות שתחוסל ישראייר.

דוד טל: אולי זה מה שהתכוונת, אדוני היושב-ראש, כשיצאת להגנתו של שטרום כשאמרת שהוא מדבר על תחרות.

דוד טל: דיברת על הצרכן.

דוד טל: האם תהיה תחרות או לא תהיה תחרות?

דוד טל: אם תהיה תחרות, אנחנו רוצים לקוות שזה יגרום לכך שתהיה ירידה של מחירים והצרכן, שחובת הנאמנות שלנו היא כלפיו, ירוויח מכל העסק הזה.

דוד טל: אנחנו צריכים לראות במכלול הזה של הכוחות השונים איפה ייהנה הצרכן יותר.

דוד טל: לשם אנחנו צריכים להגיע.

דוד טל: את זה צריך לסמן כמטרה.

איזי בורוביץ: זה פשוט לא הגון להתקיף דבר שלא שייך לנושא.

איזי בורוביץ: ב10 ביוני 2003 יכול היה כל עם ישראל ללכת ולקנות את מניות אל-על.

איזי בורוביץ: כל מניות אל-על הונפקו.

איזי בורוביץ: אנחנו רכשנו את זה בכסף שהרווחנו ב20 האצבעות שלנו.

איזי בורוביץ: לא ירשנו את זה, לא קיבלנו ולא גנבנו את זה מאף אחד.

איזי בורוביץ: יכולנו להשקיע את הכסף הזה בחו"ל.

איזי בורוביץ: מה שקרה פה היום הוכיח שרוב אלה שמשקיעים בחו"ל הם חכמים, כי למה להשקיע בארץ אם זאת התגובה שמקבלים.

איזי בורוביץ: מי מניע את הכלכלה הישראלית?

איזי בורוביץ: ועדת הכלכלה?

איזי בורוביץ: ועדת הכספים?

איזי בורוביץ: מי שמניע את הכלכלה זה האנשים עם הממון, זה האנשים שמביאים את הכסף.

איזי בורוביץ: הלוואי והיו עוד הרבה כאלה בארץ.

אבשלום וילן: עיני אינה צרה בבעלי ממון, אבל אי אפשר להתעלם מכך שהשתלטו על הכלכלה הישראלית 15 משפחות, מה שלא קרה בצרפת, מה שלא קרה בגרמניה, אפילו לא בבריטניה הגדולה עם תאצ'ר.

אבשלום וילן: אי אפשר להתחמק מהדיון הזה.

1028: התעופה האזרחית עוברת למשהו חדש.

1028: לממשלה אין יד ורגל בכל הנושא של התעופה אזרחית.

אליעזר כהן: בדיוק על זה דיברתי.

אליעזר כהן: אביגדור ליברמן כשר תחבורה התעסק בזה.

אליעזר כהן: זה היה התפקיד שלו.

1028: האם הוועדה יכולה להחליט להשאיר את המצב כפי שהוא היום למספר שנים?

1028: אם לא היה הסכם מקובל על העובדים לא היינו מביאים את הפרטת אל-על.

1028: את זה אנחנו אומרים בנוגע לכל הפרטה שהאוצר או הממשלה רוצים להביא.

1028: בשנת הכלכלה הקרובה יהיו עוד כמה הפרטות.

1028: לא תהיה הפרטה ללא הסכם עם העובדים.

אליעזר כהן: את הבלגן עושה הממונה.

דוד טל: אני לא מסכים לזה.

דוד טל: הממונה בא בידיים נקיות.

שלום שמחון: ראש מינהל התעופה אמר לך שמדינת ישראל שולטת עדיין ברגולציה של התעופה במדינת ישראל.

שלום שמחון: יש לה הרבה מאוד כוח, היא רק צריכה להשתמש בו.

איתן ליאל: יושבים פה משמאלי כמה מחברי הטובים עובדי ארקיע.

איתן ליאל: אנחנו לא נמצאים פה כדי לפגוע בהם, אנחנו נמצאים פה כדי לדאוג לעתיד של כולם: גם של עובדי ארקיע, גם של עובדי ישראייר וגם של עובדי אל-על.

איתן ליאל: גם עובדי אל-על לא מובטחים היום.

איתן ליאל: אנחנו יכולים למצוא פתרון שיאפשר את המשך עבודתם של כל מי שעובד היום במשק התעופה.

איתן ליאל: אין שום סיבה שחברה אחת תרוויח על חשבון החברה השנייה.

איתן ליאל: לפני מספר שבועות ישב איזי בורוביץ בכנס של איגוד הטייסים ופרש את משנתו לגבי משק התעופה בארץ.

איתן ליאל: משנתו של איזי בורוביץ היא חברת תעופה אחת בלבד בישראל.

איתן ליאל: זה לא האינטרס של עובדי חברות התעופה ושל הנוסע הישראלי.

איזי בורוביץ: את המשנה שלי אני אגדיר, לא אתה.

איזי בורוביץ: זה לא פייר מה שאתה עושה.

איזי בורוביץ: זאת לא היתה המשנה שלי.

איזי בורוביץ: ניתחתי את תעשיית התעופה בעולם, ניתחתי את תעשיית התעופה בארץ.

איזי בורוביץ: אמרתי לאן אני חושב שזה יגיע.

איזי בורוביץ: הבעיה שלך היא שאין לך מנהל כמוני שישמור על האינטרסים שלך.

איזי בורוביץ: אנא, אל תפגע בשם שלי.

איתן ליאל: כל מי שישב בכנס איגוד הטייסים הבין את מה שנאמר.

איתן ליאל: אם לא הבנו נכון, אז כנראה שזה לא הוסבר נכון.

איתן ליאל: אני לא חושב שהאינטרס של מדינת ישראל הוא שתהיה חברת תעופה אחת, או 3 חברות בבעלות בן אדם אחד.

איתן ליאל: צריך לדאוג שיהיו 3 חברות לפחות, שתהיה תחרות במשק התעופה.

איתן ליאל: ביום שישי היתה אסיפה של מועצת איגוד הטייסים.

איתן ליאל: איגוד הטייסים מורכב מטייסי אל-על, קאל וישראייר.

איתן ליאל: גם איגוד הטייסים גורס שמצב שבו משק התעופה נמצא בידיים של גוף אחד, הוא מצב שלילי לכל משק התעופה ולנוסע הישראלי.

איתן ליאל: מר בורוביץ, אם לא הבנתי אותך נכון בכנס אני מתנצל.

איתן ליאל: זה המקום להסביר את זה.

איתן ליאל: אני מציע שמר בורוביץ יגלה הכרת תודה לעובדיו, כי אם הוא הצליח לרכוש את אל-על זה היה בזכות העבודה של העובדים שלו.

איתן ליאל: אסור לזרוק אותם, כדי שגם עובדי אל-על לא יחששו לעתידם.

גילה גמליאל: אנחנו לא באים לחלק ציונים על התנהלות מול עובדים.

גילה גמליאל: שמענו מספיק את העובדים מדברים בשבחו של בורוביץ.

אורן פלטר: אנחנו, עובדי ארקיע, הגענו הנה כי אנחנו חושבים שבכל הבלגן, ויש כאן הרבה.

אורן פלטר: .

אורן פלטר: לא אנחנו יצרנו את הבלגן הזה, לא אנחנו נתנו את הקווים לאל-על.

אורן פלטר: אין אף אחד אחר שכרגע יכול לעזור לנו, רק אתם יכולים.

אורן פלטר: הממונה רוצה להוציא אותנו למכירה פומבית.

אורן פלטר: זה לא מדליק לכם אור אדום?

אורן פלטר: לי זה מדליק 20 אורות אדומים.

צחי וייס: חבר הכנסת דוד טל אמר שהממונה בא בידיים נקיות.

צחי וייס: אני לא בטוח.

אורן פלטר: מכירה פומבית זה לא לעניין.

אורן פלטר: אני מבקש מכם להגיד את זה לממונה.

אורן פלטר: יש לכם את הכוח לעשות את זה.

אורן פלטר: מה אתם כל כך מפחדים מהממונה?

אורן פלטר: יש לכם את הכוח להחליט.

אורן פלטר: הממונה הוציא מכרז.

אורן פלטר: תגידו לממונה שעם כל הכבוד לכך שהוא הוציא מכרז, אם יבוא אליו קונה הוא צריך לחייב אותו לא למכור מיד את החברה.

אורן פלטר: מה אני מבקש?

אורן פלטר: אני מבקש לפגוע במישהו?

אורן פלטר: אני מבקש שישמרו עלי.

אורן פלטר: אני מבקש מכם שתשמרו לי על מקום העבודה.

שלום שמחון: אתה עכשיו עומד לנחות בשדה התעופה בפריז.

שלום שמחון: מתקשר אליך בעל הבית שלך, איזי בורוביץ, ואומר לך לא לנחות.

שלום שמחון: מי קובע?

שלום שמחון: אתה או הוא?

אורן פלטר: אני מחליט.

שלום שמחון: הממונה נכנס לאיזה שהוא הליך.

שלום שמחון: הוא רוצה לבדוק את ההליך הזה.

שלום שמחון: הוא באמצע ההליך.

שלום שמחון: אתה אומר לנו "תשמעו, תעצרו את ההליך של הממונה כי משהו לא נראה לי".

שלום שמחון: אתה יכול לבקש מאיתנו להמליץ שתהיה הגנה על העובדים, אתה יכול לבקש מאיתנו לדרוש מהממשלה להביא את החלופות שלה ולהגיד מה היא מתכוונת לעשות עם ההליך הזה, אבל אתה לא יכול לבקש מאיתנו לעצור הליך שנמצא באמצע.

ישי גורפינקל: הממונה בסופו של דבר צריך להחליט מי יקנה.

גילה גמליאל: אני חושבת שההצעה שלי מתחשבת בכל ההיבטים, כולל בתפקיד של הממונה.

גילה גמליאל: הדרישה שלנו כאן, שלטעמי צריכה לקבל את ההסכם של החברים, זה לפנות לממונה ולבקש ממנו שבתנאים למכרז יהיו את שני הפרמטרים שאמרתי קודם.

אליעזר כהן: הוא יצר את הבלגן.

שלום שמחון: הממונה לא הוציא את המכרז, את המכרז הוציאו כנפיים.

איזי בורוביץ: אנחנו הוצאנו, אבל האישור של כל הנקודות והפסיקים היו של הממונה.

איזי בורוביץ: כל מה שנכלל במכרז זה בהתאם להנחיות של הממונה על ההגבלים.

איזי בורוביץ: הוא קבע מה לכלול בפנים.

איזי בורוביץ: מה שמופיע במכרז זה לקנות את העסק כעסק חי.

איזי בורוביץ: ולשמר אותו?

אודי זוהר: אין את הדבר הזה.

אליעזר כהן: זה ההבדל הקטן בין ארקיע לאל-על, כי את אל-על הם יחזיקו חיה איך שלא יהיה, ואילו ארקיע חוששת שימכרו אותה.

ישי גורפינקל: הממונה אמר שברגע שזה נמכר אי אפשר לעשות כלום.

אבשלום וילן: אם יש מי שקונה את החברה ואחרי זה סוגר אותה, אז זכותה של המדינה להתערב כי יש כשל שוק.

אבשלום וילן: אני לא בטוח שזה המקרה.

אבשלום וילן: אין ספק שאם מישהו יקנה את ארקיע וכעבור יומיים הוא יסגור אותה זה עלול להיות בעייתי.

אבשלום וילן: השאלה אם יש פה כשל שוק או לא.

אחמד טיבי: נראה לי שהתהליך הבריא ביותר זה להשהות את המכירה של חברת ארקיע, לראות איך מתפתח שוק התעופה ולפי זה לנהוג.

אחמד טיבי: אני חושב שרבים מחברי כאן שותפים לדעה הזאת.

אחמד טיבי: צריך לשקול את ההצעה הזאת בכובד ראש.

אחמד טיבי: אנחנו נתפשר על הזמן.

שלום שמחון: אני לא בטוח שאפשר לקבל החלטה כזאת.

1028: שאלתי קודם מה כוחה של הוועדה הזאת בנושא הספציפי הזה.

שלום שמחון: כרגע יש הליך של מכרז.

שלום שמחון: מה שאנחנו יכולים להחליט זה שבתחילת החודש הבא נבקש מהממונה וגם ממשרד התחבורה להביא הנה חלופות אפשריות, זאת במידה והמכרז לא יעלה יפה.

שלום שמחון: המכירה הפומבית לא תהיה חלק מהעניין.

שלום שמחון: אנחנו נגיד כאן שהמכירה הפומבית היא לא חלק מהעניין, ואנחנו מבקשים שהחלופות שיובאו על ידי הממשלה בתחילת החודש הבא, בדיון שיתקיים בוועדת הכלכלה של הכנסת, יהיו כאלה שלוקחים בחשבון מצד אחד את ההגנה על העובדים, ומצד שני את שמירת התחרות במשק.

גילה גמליאל: ואם המכרז לא יעלה יפה?

שלום שמחון: אם המכרז לא יעלה יפה, אז גם להם טוב.

שלום שמחון: מה שהצעתי עכשיו זה הדבר הכי מאוזן שאפשר להציע.

שלום שמחון: זה לא יהיה אחראי מבחינתי לעשות מהממונה ומכם כאלה קטנים.

גילה גמליאל: אבל אם ניגש אליו ונבקש ממנו להוסיף..

אבשלום וילן: הממונה לא תלוי בך, לכן הדרך היחידה היא מה שאתה הצעת.

שלום שמחון: הממונה יודע שיכול להיות שהמכרז לא יעלה יפה.

שלום שמחון: ההצעה להגיע הנה עם חלופות, שלוקחות בחשבון את ההגנה על העובדים מצד אחד ואת השמירה על האינטרסים של הצרכן במדינת ישראל מצד שני, היא על דעתו.

שלום שמחון: אם ננסה לדרוך עליו זה לא יהיה רלוונטי.

גילה גמליאל: זה בסדר במידה והמכרז לא יעלה יפה.

גילה גמליאל: מה קורה עם העובדים במצב שבו רוכשים את החברה ויום למחרת מחליטים שלא רוצים את החברה בתור חברה פעילה?

שלום שמחון: להתערב בתנאי המכרז זה לא לטובתכם ולא לטובתנו.

שלום שמחון: אם אני קובע את זה לשבוע השני של חודש פברואר, זה אומר שהם יבואו הנה עם חלופות.

אליעזר כהן: אני מבקש להעלות להצבעה את האפשרות להקפיא את המצב עד ל-1 בינואר 2006.

אבשלום וילן: צ'יטה, אתה לא יכול, זה בחוק.

שלום שמחון: יילקח בחשבון בחלופות שהממשלה תביא והממונה יביא הנושא של העובדים והנושא של התחרות במשק.

ישי גורפינקל: זאת צביעות אחת גדולה מה שקורה פה.

ישי גורפינקל: ועדת הכלכלה הזאת קבעה שכל הקווים הולכים לאל-על.

שלום שמחון: זאת לא ועדת הכלכלה.

ישי גורפינקל: אני שמעתי שוועדת הכלכלה תמכה.

לאה ורון: ממש לא.

ישי גורפינקל: אחת הוועדות תמכה.

ישי גורפינקל: זאת פגיעה אנושה בתחרות.

שלום שמחון: סוכם אתכם שבתחילת החודש הבא יתקיים דיון בוועדת הכלכלה של הכנסת, שבו יופיעו שר התחבורה והממונה על ההגבלים העסקיים.

שלום שמחון: אם המכרז לא יצא לדרך, הם יביאו הנה חלופות אפשריות שהבסיס שלהן הוא בין היתר הגנה על העובדים.

ישי גורפינקל: ומה בעניין המכירה הפומבית?